
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 109 

ΙΟΜαίου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 43 

Θέση σε κυκλοφορία νέων αναμνηστικών κερμάτων κυκλο¬ 
φορίας 2 € κοπής 2011 με αφορμή τη διοργάνωση των 
Παγκόσμιων Αγώνων 3ΡΕΟΙΑΕ ΟΕΥΜΡΙ03 - ΑΘΗΝΑ 2011 
και καθορισμός των κύριων γνωρισμάτων τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 128 (παρ. 2) της Συνθήκης 
για τη Λειτουργία της Ευρωπαϊκής Ένωσης, το κείμενο 
της οποίας ενοποιήθηκε με την Συνθήκη της Λισσαβό- 
νας που κυρώθηκε με το άρθρο πρώτο του ν. 3671/2008 
(Α' 129) και αποδόθηκε ενοποιημένα στην Επίσημη Εφη¬ 
μερίδα της Ευρωπαϊκής Ένωσης (Θ 83/30.03.2010). 

2. Τις διατάξεις του Κανονισμού του Συμβουλίου (ΕΚ) 
αριθ. 975/1998 της 3ης Μάίου 1998 «για την ονομαστική 
αξία και τις τεχνικές προδιαγραφές των κερμάτων σε 
ευρώ που πρόκειται να κυκλοφορήσουν (ΕΕ Ι_ 139 της 
11.5.1998, σελ. 6), όπως έχει τροποποιηθεί με τον Κανο¬ 
νισμό του Συμβουλίου (ΕΚ) αριθ. 423/1999 της 22.2.1999 
(ΕΕ Ι_ 52 της 27.2.1999, σελ. 2). 

3. Τις διατάξεις της Σύστασης της Επιτροπής της 
19ης Δεκεμβρίου 2008 «για τη θέσπιση κοινών κατευ¬ 
θυντήριων γραμμών όσον αφορά τις εθνικές όψεις και 
την έκδοση των κερμάτων ευρώ που προορίζονται για 
κυκλοφορία» (ΕΕ 19 της 14.01.2009, σελ 52). 

4. Τις διατάξεις των άρθρων 1, 2, 3, 4 (παραγρ. 1) και 6 
(παραγρ. 1) του ν. 2948/2001 «Κυκλοφορία τραπεζογραμ¬ 
ματίων και κερμάτων ευρώ και φορολογικές ρυθμίσεις 
για την εισαγωγή του ευρώ» (Α' 242). 

5. Τις διατάξεις του άρθρου δεύτερου (παραγρ. 2) του 
ν.δ. 488/1974 (Α' 203) «Περί κυρώσεως της μεταξύ του 
Ελληνικού Δημοσίου και της Τράπεζας της Ελλάδος 
υπογραφείσης την 21η Ιουνίου 1973 Συμβάσεως δϊ ής 
ρυθμίζονται τα της κοπής μεταλλικών κερμάτων του 
Δημοσίου και άλλων τινών διατάξεων.» 

6. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα που 
κυρώθηκε με το π.δ. 63/2005 (Α' 98). 

7. Τις διατάξεις των άρθρων 2 και 4α' της αριθ. 2672/ 
3-12-2009 (Β' 2408) απόφασης του Πρωθυπουργού και 
του Υπουργού Οικονομικών «Καθορισμός αρμοδιοτήτων 
του Υφυπουργού Οικονομικών Φίλιππου Σαχινίδη». 


8. Το γεγονός ότι από τις διατάξεις του παρόντος 
Π.Δ/τος προκαλείται δαπάνη σε βάρος του προϋπολο¬ 
γισμού του Υπουργείου Οικονομικών, έτους 2011, φορέας 
23-ΕΣΔ, ΚΑΕ Σ2536, το ύψος της οποίας θα ανέλθει στο 
ποσό των 310.000 € περίπου. 

9. Την αριθ. 71/2011 γνωμοδότηση του Συμβουλίου Επι¬ 
κράτειας μετά από πρόταση του Υφυπουργού Οικονο¬ 
μικών, αποφασίζουμε: 

Άρθρο 1 

1. Τίθενται σε κυκλοφορία νέα αναμνηστικά μεταλλικά κέρ¬ 
ματα κυκλοφορίας των 2 € με αφορμή τη διοργάνωση των 
Παγκόσμιων Αγώνων 8ΡΕΟΙΑΙ ΟΕΥΜΡΙ05-ΑΘΗΝΑ 2011. 

2. Τα κέρματα αυτά κόπτονται-τυπώνονται εφάπαξ 
σε ποσότητα 1.000.000 τεμαχίων με την παράσταση 
της εθνικής όψης διαφορετική από τα κυκλοφορούντο 
ελληνικά κέρματα της αξίας αυτής. Η παράσταση επί 
της κοινής όψης και η περιφερειακή γραφή είναι ίδια με 
τα κυκλοφορούντο ελληνικά κέρματα της αξίας αυτής 
με έτος κοπής το 2010. 

3. Τα τεχνικά χαρακτηριστικά των κερμάτων είναι 
αυτά των κυκλοφορούντων κερμάτων των 2 €, όπως 
έχουν καθορισθεί στις διατάξεις του Κανονισμού του 
Συμβουλίου (ΕΚ) αριθ. 975/1998 της 3ης Μάίου 1998 για 
την ονομαστική αξία και τις τεχνικές προδιαγραφές των 
κερμάτων σε ευρώ όπως ισχύει. 

Τα ειδικά χαρακτηριστικά της παράστασης είναι: 

Περιμετρικά στο Δακτύλιο του κέρματος τίθενται τα 
12 αστέρια της Ευρωπαϊκής Ένωσης. 

Ο πυρήνας φέρει το έμβλημα των Αγώνων, ένα λαμπερό 
Ήλιο. Ο Ήλιος πηγή της ζωής παραπέμπει στη δυνατό¬ 
τητα υπέρβασης και τη δύναμη του αθλητή που παίρνει 
μέρος στους Αγώνες. Η υπέρβαση υποδηλώνεται από το 
κλαδί της ελιάς και η δύναμη από τη σπειροειδή μορφή 
στο κέντρο του ήλιου. Περιμετρικά και στη δεξιά όψη 
εμφανίζονται οι λέξεις: XIII 5ΡΕΟΙΑΕ ΟΕΥΜΡΙ05 νν.3.0. 
ΑΤΗΕΝ5 2011, ΕΛΛΗΝΙΚΗ ΔΗΜΟΚΡΑΤΙΑ καθώς επίσης και 
το ανθέμιο έμβλημα του Νομισματοκοπείου. 

Η ονομαστική αξία του νομίσματος αναγράφεται μόνο 
στην κοινή όψη σύμφωνα με τις διατάξεις του άρθρου 3 της 
από 19/12/2008 Σύστασης της Ευρωπαϊκής Επιτροπής. 

Άρθρο 2 

Τις ποσότητες του εν λόγω κέρματος το Ελληνικό 
Δημόσιο θα παραδίδει στην Τράπεζα της Ελλάδος. 

Το προϊόν από τη διάθεση των κερμάτων θα μετα- 
φέρεται σε πίστωση του σχετικού λογαριασμού που 
τηρείται στην Τράπεζα της Ελλάδος σύμφωνα με τις 
οδηγίες του Υπουργού Οικονομικών. 


Άρθρο 3 

Στο παρόν προσαρτάται παράρτημα στο οποίο απει 
κονίζεται η νέα παράσταση της εθνικής όψης. 


ΠΑΡΑΡΤΗΜΑ ΕΘΝΙΚΗΣ ΟΨΗΣ ΑΝΑΜΝΗΣΤΙΚΟΥ ΚΕΡΜΑΤΟΣ 
ΚΥΚΛΟΦΟΡΙΑΣ 24 , ΚΟΠΗΣ 2011, 

ΜΕ ΑΦΟΡΜΗ ΤΗ ΔΙΟΡΓΑΝΩΣΗ ΤΩΝ ΠΑΓΚΟΣΜΙΩΝ ΑΓΩΝΩΝ 
8ΡΕΟΙΑΙ. ΟΙ-ΥΜΡΙΟδ ΑΘΗΝΑ 2011. 



Αρθρο 4 

Η κυκλοφορία των υφισταμένων κερμάτων δεν επη¬ 
ρεάζεται από τις διατάξεις του παρόντος διατάγμα¬ 
τος. 

Αρθρο 5 

Η ισχύς αυτού αρχίζει από την ημερομηνία δημοσίευ¬ 
σής του στην Εφημερίδα της Κυβερνήσεως. 


Στον Υπουργό Οικονομικών αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα, 6 Μάί'ου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΦΙΛΙΠΠΟΣ ΣΑΧΙΝΙΔΗΣ 



^\Π0 ΤΟ ΕΘΝΙΚΟ ΤΥΠΟΓΡΑΦΕΙΟ] 

